CELEX: 62018CN0336
Language: ro
Date: 2018-05-23 00:00:00
Title: Cauza C-336/18: Cerere de decizie preliminară introdusă de Apelativen sad Sofia (Bulgaria) la 23 mai 2018 – Procedură penală privind pe EP

201807200462012992018/C 276/323362018CJC27620180806RO01ROINFO_JUDICIAL20180523232311Cauza C-336/18: Cerere de decizie preliminară introdusă de Apelativen sad Sofia (Bulgaria) la 23 mai 2018 – Procedură penală privind pe EP
 ---documentbreak--- C2762018RO2310120180523RO0032231231Cerere de decizie preliminară introdusă de Apelativen sad Sofia (Bulgaria) la 23 mai 2018 – Procedură penală privind pe EP
   (Cauza C-336/18)2018/C 276/32Limba de procedură: bulgara
      Instanța de trimitere
   
   Apelativen sad Sofia (Bulgaria)
   
      Partea din procedura principală
   
   EP
   
      Întrebările preliminare
   
   
            1)
         
         
            Articolul 4 alineatul (2) din Regulamentul (CE) nr. 1889/2005 (
                  1
               ) al Parlamentului European și al Consiliului, conform căruia o sumă de bani nedeclarată poate fi reținută în conformitate cu legislația națională, trebuie interpretat în sensul că permite reținerea automată a sumei în beneficiul statului ca urmare a nedeclarării, fără a avea loc o verificare a provenienței banilor, sau trebuie interpretat în sensul că permite doar reținerea temporară a sumei, până la verificarea provenienței acesteia de către autoritatea națională competentă? Articolul 251 alineatul 2 din „Nakazatelen kodeks” [denumit în continuare „Codul penal”] este conform cu opțiunea prevăzută la articolul 4 alineatul (2) din regulament?
         
      
            2)
         
         
            În funcție de răspunsul la prima întrebare: articolul 9 alineatul (1) din Regulamentul (CE) nr. 1889/2005 al Parlamentului European și al Consiliului trebuie interpretat în sensul că nu permite o reglementare națională care prevede, pentru încălcarea obligației de declarare prevăzută la articolul 3 din regulament, o cumulare a sancțiunilor de privare de libertate, de amendă și de reținere a sumei nedeclarate în beneficiul statului, fără o verificare a provenienței acesteia? Coroborarea articolului 251 alineatul 1 din NK și a articolului 251 alineatul 2 din NK, cu alte cuvinte impunerea sancțiunii prevăzute la articolul 251 alineatul 1 din NK și, ca urmare a hotărârii de condamnare, reținerea în beneficiul statului a sumei în litigiu – care face obiectul infracțiunii, conform articolului 251 alineatul (1) din NK-, obligație prevăzută la articolului 251 alineatul 2 din NPK [denumit în continuare „Codul de procedură penală”] – este conformă cu articolul 9 alineatul (1) din Regulamentul (CE) nr. 1889/2005, care impune, pentru încălcarea obligației de declarare prevăzute la articolul 3 din regulament, sancțiuni efective, disuasive și proporționale cu fapta comisă și cu pericolul care rezultă din aceasta pentru societate?
         
      (
         1
      )	Regulamentul (CE) nr. 1889/2005 al Parlamentului European și al Consiliului din 26 octombrie 2005 privind controlul numerarului la intrarea sau ieșirea din Comunitate (JO 2005, L 309, p. 9, Ediţie specială, 19/vol. 7, p. 238).